CELEX: 62009TN0429
Language: lt
Date: 2009-10-21 00:00:00
Title: Byla T-429/09: 2009 m. spalio 21 d. pareikštas ieškinys byloje Campailla prieš Komisiją

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/42
            
         
      2009 m. spalio 21 d. pareikštas ieškinys byloje Campailla prieš Komisiją
      
      (Byla T-429/09)
      (2010/C 161/66)
      Proceso kalba: prancūzų
      
         Šalys
      
      
         Ieškovas: Massimo Campailla (Pajūrio Bulonė, Prancūzija), atstovaujamas advokato P. Goergen
      
         Atsakovė: Europos Komisija
      
         Ieškovo reikalavimai
      
      
                  —
               
               
                  Prikeisti iš Komisijos atlyginti žalą, kurią ieškovas patyrė dėl to, kad Komisija atsisakė imtis priemonių jam pateikus skundą, kuriame teigiama, jog Kamerūno institucijos pažeidė pagrindines jo teises.
               
            
         Ieškinio pagrindai ir pagrindiniai argumentai
      
      Šiuo ieškiniu ieškovas prašo atlyginti žalą, tariamai patirtą dėl Komisijos sprendimų, atsiųstų ieškovui skirtame 2004 m. liepos 30 d. laiške Nr. D3 *3/2004/D/4809 ir 2004 m. rugsėjo 9 d. laiške Nr. D3 D*3/2004/D/5438, kuriais Komisija atsisakė imtis priemonių jam pateikus skundą, kuriame teigiama, jog Kamerūno institucijos pažeidė pagrindines jo teises.
      Pagrįsdamas savo ieškinį ieškovas nurodo pagrindus, susijusius su sprendimo neteisėtumu, nes buvo iškraipytos faktinės aplinkybės ir piktnaudžiauta įgaliojimais, taip pat EB sutarties ir ES sutarties nuostatų bei principų ir pagrindinių teisių, kurios užtikrinamos Europos žmogaus teisių ir pagrindinių laisvių apsaugos konvencija ir Europos Sąjungos pagrindinių teisių chartija (be kita ko, teisinio saugumo, teisėtų lūkesčių, gero administravimo, nediskriminavimo pareigos, gero valdymo, esminių procedūrinių reikalavimų laikymosi, nežmoniško ir žeminančio elgesio draudimo principų), pažeidimu.